ब्रिटिश सिंहासन के पांचवे दावेदार प्रिंस हैरी 33 साल के हैं जबकि अमेरिकन अभिनेत्री मर्केल 36 साल की। उनका विवाह 19 मई को होना है। सूत्रों का कहना है कि बराक ओबामा व उनकी पत्नी मिशेल को हैरी व मर्केल का करीबी माना जाता है, लेकिन इसके बावजूद भी उन्हें नहीं बुलाया जा रहा, क्योंकि हैरी व मर्केल ने विश्व के किसी भी राष्ट्राध्यक्ष को विवाह में न बुलाने का फैसला लिया है। 2011 में हुई ड्यूक व डचेस ऑफ कैंब्रिज के विवाह से यह समारोह पूरी तरह से अलग है। तब विश्व के तमाम नेताओं ने शिरकत की थी।